കെഎംഎംഎല് കമ്ബനിയുടെ അവഗണന: തൊഴിലാളികളുടെ പട്ടിണി സമരം ഇന്ന് ചവറ: കെഎംഎംഎല് കമ്ബനിയിലെ ഡിസിഡബ്ല്യൂ ഡയറക്റ്റ് കോണ്ട്രാക്ട് വര്ക്കര് തൊഴിലാളികള് കമ്ബനിയുടെ അവഗണനക്കെതിരെ ഇന്ന് പട്ടിണി സമരം നടത്തും. കമ്ബനിക്കു വേണ്ടി സ്ഥിരം ജീവനക്കാരോടൊപ്പം ജോലിയെടുക്കുന്ന തൊഴിലാളികളുടെ കഷ്ടപ്പാട് കമ്ബനി മാനേജ്മെന്റ് കാണുന്നില്ലായെന്ന് ഡിസിഡബ്ല്യൂ തൊഴിലാളികള് പറയുന്നു. കമ്ബനിക്കുവേണ്ടി വസ്തു കൊടുത്തവരുടെ സംഘടനയായ ലാപ്പാ തൊഴിലാളികളെ കമ്ബനി നേരിട്ട് എടുത്ത് ലാപ്പാ പിരിച്ചു വിടുകയും ഇവര്ക്കുള്ള ശമ്ബളം കമ്ബനി നല്കുകയും ചെയ്തുവരുകയാണ്. എന്നാല് ലാപ്പാ പിരിച്ചുവിട്ട് നേരിട്ട് കമ്ബനിയുടെ കരാര് തൊഴിലാളികളായി അംഗീകരിച്ചിട്ടും ഇവര്ക്കു കാര്യമായ ആനുകൂല്യങ്ങള് ലഭിക്കുന്നില്ലെന്നും പറയുന്നു. തൊഴിലാളികളുടെ ദിവസ വേതനത്തില് നിന്നും പിടിക്കുന്ന ബോണസ് ശമ്ബളത്തില് ലയപ്പിക്കുക, തൊഴിലാളികളുടെ പിഎഫ് വിഹിതം നിയമാനുസൃതം കെഎംഎംഎല് കമ്ബനി തന്നെ അടയ്ക്കുക, പുതിയ ശമ്ബളപരിഷ്കരണം നടപ്പിലാക്കി അരിയര് കുടിശിക ഉടന് നല്കുക,സ്ഥിരം ജീവനക്കാര്ക്കു നല്കുന്ന ഗിഫ്റ്റ് കൂപ്പണ് നല്കുക, പിടിച്ചു വച്ച ബോണസ് നല്കുക, ഡിസിഡബ്ല്യൂ ജീവനക്കാരെ സ്ഥിരപ്പെടുത്തുക, ഡിസിഡബ്ല്യൂ തൊഴിലാളികള്ക്ക് യൂണിഫോം കാലതാമസം വരുത്താതെ നല്കുന്നതിനുള്ള തീരുമാനം ഉണ്ടാക്കുക തുടങ്ങിയ പത്തിന ആവശ്യങ്ങള് ഉന്നയിച്ചാണ് സമരം. ഇന്ന് കമ്ബനിയില് ഓണസദ്യ ഒരുക്കുമ്ബോള് അതില് പങ്കെടുക്കാതെ ഒന്നടങ്കം തൊഴിലാളികളും കമ്ബനിക്കു മുന്നില് പട്ടിണി സമരം നടത്തും. ഡി സിഡബ്ല്യൂ തൊഴിലാളികളോട് കാണിക്കുന്ന അവഗണന കമ്ബനി മാനേജ്മെന്റ് അവസാനിപ്പിച്ചില്ലെങ്കില് വരും ദിവസങ്ങളില് സമരം ശക്തമാക്കുമെന്നും തൊഴിലാളികള് പറഞ്ഞു.